Einoh, uskumatu ikka,  mis kola võib sulle heast peast kaela sadada! Ma ei teadnud, kes on Margus Mihkels, ega tea tegelikult siiani. Aga ma ei saa aru näiteks sellest, miks tal lubatakse või mis annab talle õiguse end ajakirjanikuks nimetada? Ja veel vähem mõistan, kuidas üldse on võimalik, et üks (riigi suurima päevalehe!) toimetus sellist asja avaldada söandab?!    Sest üldiselt ma tean küll, et Eestis on inimesi, kes peavad oma kurjuse või rumaluse välja elama teisi halvustades. Õnnetu juhus, kui mõni neist ajakirjandusse tööle satub - raskemini talutav, aga ok. Aga... Kas siis mitte keegi ei kontrolli-vastuta, mis lõpuks trükki läheb?    Mu meelest peaks just meedia olema see vahend, mille kaudu mõjutada meeleolusid ühiskonnas. Vahend, mille najal ühiskond areneb ja mis silmapiiri avardab. Aga kui  selline jutt toimetusest läbi lasti ja seega pidas veel keegi seda aktsepteeritavaks, siis mul on ikka tõeline hirm meie pärast.